*PROJEKTS*

LATVIJAS REPUBLIKAS MINISTRU KABINETS

|  |  |
| --- | --- |
| 2017.gada \_\_\_\_\_ | Rīkojums Nr.\_\_\_\_  |

Rīgā (prot. Nr. . §)

**Par valsts nekustamā īpašuma nodošanu Siguldas novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut Labklājības ministrijai nodot bez atlīdzības Siguldas novada pašvaldības īpašumā valsts nekustamo īpašumu (nekustamā īpašuma kadastra Nr. 80420020113) – divas zemes vienības 4,21 ha kopplatībā (zemes vienību kadastra apzīmējumi 80420020113 un 80420020168), vienpadsmit būves (būvju kadastra apzīmējumi 80420020113001, 80420020113002, 80420020113004, 80420020113006, 80420020113008, 80420020113012, 80420020113013, 80420020113014, 80420020113015, 80420020168001, 80420020113005) un būvju ekspluatācijai nepieciešamos piederumus, inženiertīklus, inženierbūves un komunikācijas – „SSAC Allaži” un „Gaismas”, Stīveros, Allažu pagastā, Siguldas novadā, kas ir ierakstītas zemesgrāmatā uz valsts vārda Labklājības ministrijas personā (turpmāk – nekustamais īpašums), lai saskaņā ar likuma „Par pašvaldībām” 15.panta pirmās daļas 4., 7. un 9.punktu to izmantotu pašvaldības autonomo funkciju – izglītības, sociālo pakalpojumu, sociālās palīdzības un palīdzības dzīvokļu jautājumos nodrošināšanai novada iedzīvotājiem.

2. Siguldas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minēto funkciju īstenošanai.

3. Siguldas novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Siguldas novada pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt šā rīkojuma 1.punktā minēto nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents M.Kučinskis

Labklājības ministrs J.Reirs

17.01.2017. 09:50

255

A.Lapinskis

67021566, Aivis.Lapinskis@lm.gov.lv